**РЕЗУЛТАТИ ИСТРАЖИВАЊА: ЧИТАЛАЧКЕ НАВИКЕ КОД УЧЕНИКА ВИШИХ РАЗРЕДА**

Резултати истраживања читалачких навика код ученика виших разреда Основне школе „Свети Сава“ Панчево, показују следеће:

Анкетирано је 60 ученика (случајни избор ученика).

На питање да ли су читали током распуста и колико су књига прочитали, 50,8 % ученика је одговорило позитивно, док је 49,2 % дало негативан одговор, то јест да није прочитало ни једну књигу током летњег распуста.

Од укупног броја ученика који су се изјаснили да су читали током распуста, 38,7 % је рекло да је прочитало 1 књигу. Према наведеним насловима књига које су читали, може се закључити да су то углавном лектире за наредни разред.

Ученици су на питање које би књиге желели да читају,а не налазе се у библиотеци школе навели следеће наслове:

„Сестре“ Розамунд Луптон

„Вештице у поноћ“ Роберто Паванело

„Школа за принцезе“ Вивијан Френч

„Балетске ципелице“ Ноел Стретфилд

„Шила Велика“ Џуди Блум

„Приче једног тупсона из четвртог разреда“ Џуди Блум

„Доктор Дулитл“ Хју Лофтинг

„Књига за сваку девојчицу“ Виолета Бабић

„Астросауруси“ Стив Кол

„Галеб Џонатан Ливингстон“ Ричард Бах

„Острво с благом“ Роберт Луис Стивенсон

„Каролинин тајни дневник“ До Амарел Г. Бебети

„Лајање на звезде“ Милован Витезовић

„Трачаре“ Сесил фон Зигесар

„Девојчица са шестог месеца“ Муни Вичер

На 3. питање колико времена у току дана читају (уџбеник, књиге, часописи...), одговори су следећи:

Мање од 30 минута - 5% ученика

Око 30 минута - 6,7 % ученика

До 1 сат – 18 % ученика

До 90 минута – 9,8 % ученика

До 120 минута - 14,7 %

Више од 2 сата - 14,7 %

Не знам - 31 % ученика, тако велики број ученика који су одговорили да не знају колико времена проведу у читању показује њихову незаинтересованост за читање и да у ствари ти ученици не читају или врло мало под притиском родитеља и наставника искључиво текстове из уџбеника.

На 4. питање да процене колико времена у току дана проведу за рачунаром ученици су одговорили следеће:

13 % ученика је одговорило да нема рачунар или да из неког разлога не проводи време за рачунаром,

11,4 % ученика проводи до 1 сат за рачунаром (11 ученика)

До 120 минута за рачунаром проводи 8% ученика (5 ученика ),

Више од 2 сата за рачунаром је 18 ученика (29,5%). Велики број ученика је одговорио да проводи више од 2 сата за рачунаром. Тако сазнајемо да, поред седења у школској клупи око 225 минута (ако ученик има 5 часовадневно), ученик проведе у седећем положају, који је најчешће и неправилан, 350 минута и више (6 и више сати). Поставља се питање колико им времена остане за боравак на ваздуху и бављење спортом.

На питање:“ Колико времена проведете у игри ван куће“,одговор јр следећи:

4 ученика каже да не излази напоље (6,5 %)

11 ученика (18 %) остаје по сат времена ван куће,

16 ученика (26 %) је ван куће од 2 до 3 сата

14 ученика каже да проводи напољу више од 3 сата дневно (23 %).

Имајући у виду да ученици проводе, у великом броју, више од 2 сата за рачунаром и више од 2 сата ван куће, за рад на изради домаћег задатка у просеку до 1 сат, за читање им не остаје много времена. Закључак је да ученици не користе слободно време за читање и да су њихове читалачке навике веома слабе, не формиране. Не улазим у разлоге, то ће бити прилика за ново истраживање.